Dimpués proclama a independencia Bosnia-Herzegovina. En Bosnia-Herzegovina se repetirá o mesmo proceso pero con mayor rapideza y violencia. Os serbos de Bosnia y Herzegovina son més numerosos que en Croacia y son mayoritarios en amplas zonas: Bosnia occidental, Herzegovina oriental y zonas de Bosnia oriental mugants con Serbia. A población bosniaca musulmana y crovate fue forachitada u exterminada de muitas d'estas zonas y las zonas de mayoría serba prenioron continuidat territorial a traviés d'o corridor de Posavina, a costa d'os crovates. Igual como en Croacia, buena part de la poblacion serba en territorios baixo control de crovates y bosniacos fuyó. Lo resultau estió que durant las guerras de succesión yugoslavas en lo norte de Serbia bi habió bells centenars de mils de refuchiaus serbos.